Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Danielin kirjan luku 11 on mielestäni koko Raamatun vaikeimpia lukuja.
Alamme tutkia sitä lukua tänään.
Luvussa on jotain hyvin merkillistä.
Jos googlaisit lukua 11 ja tutkisit, mitä siitä sanotaan, -
moni sanoisi sen olevan Raamatun syvällisimpiä profetioita.
He sanovat niin, koska he opettavat ja uskovat, -
että kaikki tässä mainittu on jo tapahtunut -
ja että voidaan todistaa, että tapahtui niin kuin Daniel sanoi.
Siinä on yksi ongelma.
Kaikki, mitä Daniel sanoi, pitää paikkansa.
Hän puhui Pyhän Hengen innoittamana.
Siinä ei ole virhettä, kuten ei koko Raamatussa.
Meidän täytyy kuitenkin esittää itsellemme tärkeä kysymys: -
Viittaako tämä profetia meidän näkövinkkelistämme menneisyyteen -
aina 2 000 vuoden taakse tai jopa kauemmas -
vai liittyykö se lopunaikoihin?
Kun katsomme Danielin kirjaa, -
näemme kerta toisensa jälkeen vahvoja merkkejä siitä, -
että kirjan profetian tarkoitus on valmistella ihmisiä lopunaikoihin.
Mainitsin, että Danielin kirjan voi jakaa kahteen osaan.
Ensimmäisen osan muodostavat luvut 1―6.
Niissä teksti on hyvin erilaista.
Niissä on selontekoja ja historiallisia tapahtumia ihmisten elämässä.
Kuudesta ensimmäisestä luvusta -
opimme periaatteita, miten käyttäytyä.
Meidän täytyy oppia nämä periaatteet, sillä niiden avulla pääsee pitkälle, -
jos haluamme, että meidät havaitaan uskollisiksi lopunaikoina.
Periaatteet opettavat, miten toimia ja millainen näkökulma meillä tulisi olla.
Meidän tulee soveltaa näitä periaatteita elämäämme, -
niin että kykenemme käyttäytymään uskollisesti, vanhurskaasti -
ja Herralle Jeshualle otollisesti viimeisinä päivinä.
Näemme yhä uudelleen, että Danielin kirjassa on voimakkaita asioita, -
jotka kertovat meille, että kirja liittyy lopunaikoihin.
Näemme myös 11. luvussa, -
että Daniel antaa tekstissä siitä merkkejä.
Se näkyy Danielin sanavalinnoissa, erityisesti heprean sanassa 'kets'.
'Kets' on hepreaksi 'loppu'.
Toinen on termi 'Jumalan vihan loppu'.
Sekin on lopunaikojen ilmiö.
Kaikkien näiden vahvojen osoittimien tekstissä itsessään -
tulisi johtaa meidät siihen päätelmään, että profetia valmistelee meitä -
ymmärtämään lopunaikojen tapahtumia.
Nostan esiin toisenkin asian, ennen kuin aloitamme.
Kun tutkimme Messias Jeshuan opetuksia, -
kun Hän puhui opetuslapsille Matt. 24:ssä ja rinnakkaisteksteissä, -
Hän opetti lopunajoista seuraavalla tavalla.
Lopunajat tulevat olemaan hyvin epävakaita.
Näemme tässä, että maailmassa on epävakautta -
sotien, taistelujen ja konfliktien takia.
Eikö Jeshua sanonutkin, että viimeisinä aikoina -
tulee paljon sotia ja sanomia sodasta?
Meidän tulee oppia tämä.
Lopunajat eivät tule olemaan mikään siisti ajanjakso, -
jossa yksi hallitsija nousee maailman valtiaaksi, -
ja hän on antikristus, joka toteuttaa tahtoaan, kunnes tulee loppu.
Näin meille kertovat monet profetioita tutkivat ja opettavat.
Mutta kun tutkimme Raamatun sisäistä todistusaineistoa, -
näemme jotain hyvin erilaista.
Tulee monen monituista taistelua ja myös muita asioita, -
kuten maanjäristyksiä, nälänhätää ja kulkutauteja, -
levottomuuksia ja perhearvojen rapautumista.
Sanotaan, että ihmisen viholliset -
tulevat hänen omasta huoneestaan.
Maailmassa on siis oleva suurta epävakautta ja suuria ongelmia.
Vielä yksi asia, ennen kuin aloitamme.
Tulemme näkemään tässä katkelmassa, -
että tulkitsemme Raamattua Raamatulla -
emmekä käänny historian puoleen ja yritä sovittaa sitä Danielin tekstiin.
Kun tämä on sanottu, aloitetaan.
Ota esiin Raamattusi ja katso kanssani Danielin kirjan lukua 11.
Aloitetaan jakeesta 1.
"Ja minä..." Tässä puhuu Daniel.
"Ja minä [...] Daarejaveksen ensimmäisenä hallitusvuotena".
Häntä kutsutaan myös Dareiokseksi.
"Daarejaveksen ensimmäisenä hallitusvuotena". Tämä on tärkeää.
Näemme, että Danielin yllä oli Jumalan käsi.
Babylonian pakkosiirtolaisuuden alussa -
ja nyt, 70 vuotta myöhemmin, -
Daniel, ja yksin hän, selviytyi kaikkien muutosten läpi.
Puhuimme siitä, että Babylonian valtakunta oli lakannut olemasta.
Meedialaiset ja persialaiset olivat nousseet.
He hallitsivat isoa osaa maailmasta.
Babylonian hallinto ja johtajat olivat poissa.
Daniel oli ollut korkea-arvoinen virkamies Babylonian valtakunnassa.
Nyt samaa voidaan sanoa uudesta siirtymähallinnosta.
Daniel oli noussut myös meedialaisten ja persialaisten johtajistoon.
Se osoittaa Jumalan huolenpidosta.
Se osoittaa, että uskolliset nousevat huipulle, -
niin että Jumala voi käyttää heitä merkittävällä tavalla.
Uudelleen jae 1: -
"...meedialaisen Daarejaveksen ensimmäisenä hallitusvuotena".
Olen maininnut, että nyt puhumme uudesta valtakunnasta, -
emme Babyloniasta, vaan persialaisista ja meedialaisista, -
tai meedialaisista ja persialaisista. Hepreassa järjestys vaihtelee.
Välillä se on "Paras u Midai", välillä taas "Midai u Paras".
Vaihtelu johtuu siitä, että niitä voidaan vaihdella päittäin.
Näemme sen pian.
"Ja minä seisoin -
meedialaisen Daarejaveksen ensimmäisenä hallitusvuotena -
häntä vahvistamassa ja suojelemassa."
Daniel oli uskollinen palvelija.
Vaikka hän oli Juudan pakkosiirtolaisten poikia, -
hän antoi viisaita neuvoja Nebukadnessarille -
ja muille Babylonian johtajille.
Nyt sama sanotaan -
hänen roolistaan uudessa hallinnossa.
Saimme tietää Dan. 6:ssa myös, -
että Daniel oli kuninkaan hyvä ystävä.
Hän halusi vahvistaa tätä uskossa.
Ja luvusta 6 selviää myös, -
että Danielin usko vaikutti Daarejavekseen.
Daarejaves paastosi, rukoili -
ja uskoi Danielin Jumalaan.
Tässä ei enkeli vahvistanut Danielia, -
kuten joissain käännöksissä sanotaan.
Kirjaimellisesti Daniel seisoo tässä -
vahvistamassa ja voimauttamassa -
Daarejavesta. Sen kertoo pronomini.
Sitten jae 2. Valtaosassa Raamattuja,-
eritoten hepreankielisissä, -
on kunnon kappaleväli -
ensimmäisen ja toisen jakeen välillä.
Nyt nimittäin alkaa uusi asia.
Meille on kerrottu, että Daniel on selviytynyt siirtymäkauden yli -
ja noussut uudessa valtakunnassa huomattavaan asemaan.
Nyt alamme tutkia, mitä tapahtuu tulevaisuudessa.
Monet tutkijat uskovat, että kyse on Danielin tulevaisuudesta, -
mutta se on paljon lähempänä Danielia kuin mitä itse aion opettaa.
Nimittäin kun tutkimme Danielin lukua 11, -
se paljastaa meille tapahtumia -
viimeisinä aikoina samalla tavalla, ja tämä on tärkeä totuus.
Samalla tavalla kun näemme siirtymän -
yhdestä valtakunnasta toiseen, -
näemme samanlaisen siirtymän lopunaikoina.
Ja tässä on tärkeä totuus.
Siirtymä tulee olemaan hyvin vaikea. Se ei ole siisti.
Se tulee sotien, taistelujen, konfliktien ja kovan sekasorron kautta.
Sen ei pitäisi olla meille yllätys, -
sillä juuri niin Vapahtajamme Jeshua, Messias Jeesus, opetti meille -
puhuessaan opetuslapsilleen Öljymäellä.
Hän sanoi, että tulee sotia ja sanomia sodista.
Kansakunta nousee kansakuntaa vastaan, -
kuningaskunta ja etninen ryhmä toista vastaan.
Kova sekasorto lopunaikoina.
Taistelu toisensa jälkeen. Juuri sitä me näemme -
ja tulemme näkemään luvussa 11.
Siirrytään jakeeseen 2.
Tässä sanotaan: -
"Ja nyt minä ilmoitan sinulle totuuden".
Hepreassa sana 'sinä' voi olla yksiköllinen, -
jolloin se tarkoittaa yhtä ihmistä, -
tai voimme käyttää eri ilmausta, joka tarkoittaa ihmisryhmää.
Tässä kohdassa se on yksiköllinen.
Entisaikain viisaat opettavat meille, -
että tällä on sanoma yksilöihmiselle.
Tässä ei puhuta kansakunnille ja ihmisryhmille.
Jokaisen henkilön on itse tehtävä päätös.
Ovatko he kaiken keskellä uskollisia Jumalalle vai eivät?
Tämä on tarkoitettu henkilökohtaisesti.
Daniel puhuu. Pitää ymmärtää, että hän puhuu sinulle yksilöihmisenä.
Hän puhuu niille, jotka elävät, kun nämä tapahtuvat.
Huomaa, mitä hän sanoo. Vielä jae 2.
"Ja nyt". Tämä ilmaisee kiireellisyyttä.
"Ja nyt minä ilmoitan sinulle totuuden". Tätä painotetaan.
Tekstissä korostetaan, että katkelma on totuus, -
niin vaikeaa kuin meidän olisikin sitä hyväksyä.
"Ja nyt minä ilmoitan sinulle totuuden: -
Katso, vielä nousee kolme kuningasta Persiassa".
Hän sanoo 'kolme', mutta näemme jotain hyvin tuttua.
Sananlaskujen kirjassa käytetään sanontatapaa "kolme on ja neljä on".
Tässä on samanlainen sanontatapa.
Se on tärkeää, koska se on tyylikeino viisauskirjallisuudessa.
Viisauskirjallisuuden tarkoitus Raamatussa on välittää viisautta.
Daniel käyttää samaa tyylikeinoa Pyhän Hengen innoittamana -
kertoakseen meille, että jos ymmärrämme tämän ilmestyksen -
ja sovellamme sitä elämäämme, -
olemme ihmisiä, jotka elävät viisaalla tavalla -
ja joilla on pääsy Jumalan totuuteen ja viisauteen.
Sillä on yksi tarkoitus, tuottaa elämässämme uskollisuutta.
Hän sanoo, katso uudelleen jaetta 2: -
"Katso, vielä nousee kolme kuningasta Persiassa, -
ja neljäs..." Neljättä korostetaan jatkossa.
"[J]a neljäs rikastuu kaikkia muita rikkaammaksi."
Se on ilmaisun sanoma.
Persialle tulee siis neljä kuningasta. Miten se tulisi ymmärtää?
Kuten jo sanoin, Raamattu itse on Raamatun paras tulkitsija.
Uskon, että saamme paljon parempaa tietoa siitä, -
miten ymmärtää tämä katkelma -
ja millaisin menetelmin saada selville luvun sisältämä viisaus, -
jos olemme Raamatun varassa -
emmekä usko, että historia ja historioitsijoiden kirjoitukset -
Raamatun ulkopuolella ovat avain Raamatun ymmärtämiseen.
Aloitetaan tutkimalla, mitä Daniel tarkoittaa sanoessaan, -
että kolme kuningasta nousee Persiassa -
ja neljäs on muita rikkaampi.
Siirrypä eteenpäin. Ainakin minun Raamatussani se on edessä päin.
Esran luku 4.
Esrakin eli samana aikana, Danielin jälkeen, -
mutta saman valtakunnan, meedialaisten ja persialaisten, aikana.
Mainitsin aiemmin, että termit 'persialaiset' ja 'meediailaiset' -
ovat keskenään lähes vaihtokelpoiset, ainakin Raamatussa.
Niillä on muodollinen ero.
Niillä oli eri pääkaupungit, puhutaan sitten Meediasta tai Persiasta.
Valtakunnan pääpaikka, pääkaupunki, oli kulloinkin kahdessa eri paikassa.
Tietyssä mielessä niistä voi puhua yhtenä aikakautena.
Miksi sanon niin? Katsopa jaetta 5.
Esran kirjan luku 4 ja jae 5.
Esra puhuu neuvonantajien palkkaamisesta -
vihollisen epäviisaiden suunnitelmien tyhjäksi tekemiseksi.
Esra sanoo jakeen 5 keskivaiheilla: -
"[Tätä jatkui] niin kauan kuin Koores [Kyyros], Persian kuningas, eli, -
ja aina Daarejaveksen, Persian kuninkaan, hallitusaikaan asti."
Meidän katkelmassamme Danielin luvun 11 jakeessa 1 -
Daarejavesta kutsutaan meedialaiseksi, tässä persialaiseksi.
Se todistaa sen, mitä sanoin: -
termit ovat toisinaan keskenänsä vaihtokelpoiset.
Jatketaan lukemista jakeesta 6.
Siinä sanotaan: "Ahasveroksen hallituksen aikana".
Ahasveros oli kuninkaana Esterin ja Mordokain aikana.
Ahasveros.
Edempänä jakeessa 7 on vielä yksi henkilö, kuningas, -
Artahsastan.
Näemme siis tämän. Daarejaves aloitti.
Meille kerrotaan Dan 11:2:ssa, -
että Persiaan tulee kolme kuningasta ja vielä neljäskin.
Daarejaveksen jälkeen heitä on kaksi.
Ensimmäinen on Ahasveros -
ja toinen, jakeessa 7, on Artahsastan.
Nämä kaksi.
Ymmärtääksemme kolmatta ja neljättä palataan takaisin Danieliin.
Mennään tällä kerralla Danielin lukuun 8.
Danielin lukujen 11 ja 8 välillä on muutamia yhtäläisyyksiä.
Yhdessä ne auttavat ymmärtämään lopunaikoja oikealla tavalla.
Katsotaan jaetta 3. Danielin luku 8, jae 3.
Kolmannessa jakeessa Daniel oli rukoilemassa Jumalaa.
Hän sanoo jakeessa 3: -
"Minä nostin silmäni ja katsoin. Ja katso, oinas..."
Kuten puhuttiin, Oinas oli valtakunta.
"[O]inas seisoi päin jokea [uval], -
ja sillä oli kaksi sarvea; ja sarvet olivat korkeat, -
ja toinen oli toista korkeampi; -
ja korkeampi puhkesi esiin myöhemmin."
Näistä kahdesta sarvesta vallitsee yksimielisyys.
Kaksi sarvea, joista Daniel puhuu Dan. 8:ssa, -
ovat kaksi Meedian ja Persian valtakunnan johtajaa.
Danielin luku 8 on ainutlaatuinen. Puhuimme siitä aiemmin.
Daniel 8 viittaa viimeisiin aikoihin. Mainitsin, -
että Daniel sanoo luvussa 8 kolme kertaa, -
että Daniel 8:n profetia on viimeisiä aikoja varten. Kolme kertaa.
Meidän ei siis tule katsoa taaksepäin historiaan, -
Aleksanteri Suuren aikaan -
tai pahan hallitsijan, joka tuli hänen jälkeensä Kreikan valtakunnasta, -
Antiokhos Epifaneen aikaan.
He voivat antaa meille kaavan, -
mutta Dan. 8:n profetia puhuu lopunajoista -
ja näistä kahdesta hallitsijasta.
Palataan nyt Danielin lukuun 11. Meille sanottiin, -
että Persiaan tulee kaksi tai kirjaimellisesti kolme hallitsijaa -
ja yllättävästi vielä neljäs.
Meillä on Ahasveros ja Artahsastan -
ja Danielin mainitsemat kaksi muuta, joista viimeinen on vahvin.
Tämä viimeinen, jonka Daniel mainitsee luvussa 8, on tämä neljäs.
Katsopa jakeen 2 keskiosaa.
"[J]a neljäs rikastuu kaikkia muita rikkaammaksi.
Ja kun hän on vahvistunut rikkaudessaan..."
Hänellä on siis valtaa, ja tuo valta perustuu hänen rikkauteensa.
Mitä hän tekee? Jakeessa tulee seuraavaksi hyvin tärkeä sana.
Se on tärkeä, -
sillä se esiintyy lukuisia kertoja läpi koko tämän 11. luvun.
Se on käännetty: "panee hän kaiken liikkeelle".
Se merkitsee, että hänellä on oleva maailmanlaajuinen vaikutus.
Hän sekoittaa maailman eli saattaa maailman kaaoksen valtaan.
Luemme, että hän tekee niin myös Jaavanin valtakunnalle.
'Jaavan' on nykyhepreassa 'Kreikka'.
Mainitsin tästä jo aiemmin. Nimi esiintyy myös Danielin luvussa 8.
Sanoin silloin, että 'Jaavanilla' ei tarkoiteta -
ainoastaan nykyistä Kreikkaa tai muinaista Kreikan valtakuntaa.
Suurimmaksi osaksi se tarkoittaa Eurooppaa.
Nyt siis tiedämme, -
että tulee sota. Sitä ilmaus "sekoittaa" tarkoittaa.
Hän tulee sotimaan.
Koko maailma menee sekaisin.
Erityisesti se keskittyy Eurooppaan.
Niin hän sanoo. Sitten jae 3.
Jae 3 kertoo ainutlaatuisesta kuninkaasta, joka nousee.
Huomaa, mitä jakeessa 3 sanotaan.
"Sitten nousee sankarikuningas; -
hän hallitsee suurella vallalla -
ja tekee, mitä tahtoo."
Tässä sanotaan, että hän tekee, mitä tahtoo.
Tämä ainutlaatuinen kuningas mainitaan vielä myöhemmin.
Tätä ainutlaatuista kuningasta kuvaillaan uudelleen samalla tavalla.
Uskon, että silloin puhutaan antikristuksesta.
Se, että hän tekee, mitä tahtoo, kertoo siitä, -
että hän toimii ylpeydessä ja omien kannustimien ohjaamana.
Älä unohda, mistä se johtuu.
Se juontaa juurensa saatanaan.
Näemme vielä, että luku 11 käyttää ilmaisuja ja sanoja, -
jotka muinaiset rabbit liittivät siihen, -
mitä he kutsuivat nimellä 'tsad acher', 'toinen puoli'.
Se tarkoittaa demonista, saatanallista vaikutusta.
Hänellä tulee olemaan suuri, voimakas valta, -
ja hän tekee, mitä tahtoo. Sitten jae 4.
"Mutta juuri kun hän on noussut..."
Nyt hän on tulossa omilleen. Huomaa, mitä teksti sanoo.
Meidän täytyy kiinnittää huomiota tekstin vihjeisiin.
Monet sanoisivat, että tämä on Aleksanteri Suuri, -
joka on kohtaamassa loppunsa.
Mutta tässä sanotaan, että hän tekee, mitä tahtoo, -
ja hänellä on ainutlaatuinen valta. Jae 4 kertoo jotain hyvin erilaista -
kuin valtaosa tutkijoista antaa ymmärtää. Vielä jae 4.
"Mutta juuri kun hän on noussut, hajoaa hänen valtakuntansa".
Hepreassa sana tarkoittaa 'hajoamista', -
mutta jos sanaa tutkii, voi huomata, että siihen voi liittyä muutos.
Se ei hajoa niin, että se tuhoutuu, vaan se läpikäy muutoksen.
Sana 'hajoaa' tässä merkitsee siis muutosta.
Se on tässä pääasia.
Se käy läpi muutoksen. Mitä muuta sanotaan?
"[Ja se] jakautuu neljään taivaan tuuleen."
Tämä ilmaisu ei ole tässä mitenkään ainutlaatuinen.
'Neljä taivaan tuulta' esiintyy Raamatussa monissa eri kohdissa.
Siksi meidän onkin kysyttävä, mitä tällä ilmaisulla halutaan sanoa.
Neljään taivaan tuuleen jakautuminen -
viittaa kaikkien tutkijoiden mukaan pohjoiseen, etelään, itään ja länteen.
Raamatussa numero 'neljä' merkitsee maailmanlaajuista.
Numero 'neljä' edustaa merkittävästi -
muualla Danielin kirjassa koko maailmaa.
Sen merkitys on globaali.
Jae siis kertoo meille, ja näimme sen saman -
viimeisen pedon, vuohipukin, yhteydessä luvussa 8.
Opimme tästä, että tämä valtakunta levittää vaikutustaan -
kaikkialle maailmaan.
Sitten sanotaan: "lo le acharito". Se merkitsee: "ei hänen loppuunsa".
Jotkut tulkitsevat tämän siten, että hän kohtaa loppunsa -
ja valtakunta jaetaan neljälle muulle.
Sana 'acharit' tässä merkitsee: 'loppu'.
Siinä on yksikön 3. persoonan possessiivipronomini.
"Ei hänen loppuunsa".
Se tarkoittaa, että tämä jako -
ei ole hänen valtakuntansa loppu.
Jae jatkuu: -
"ja ei hänen hallintonsa mukaan".
Tapahtuu siis muutos.
Vielä jotain muuta.
"Hänen valtakuntansa revitään irti -
ja joutuu muille." Tämä on tärkeää.
Viimeisenä sanotaan vielä: -
"ei heille".
Tämä on ainutlaatuinen termi.
Mistä hän puhuu?
Mikä revitään irti ja annetaan muille?
Tässä on termi 'acharim'.
Muista ilmaisu 'tsad acher'.
Se puhuu jostakin demonisesta, -
mikä on yliluonnollisesti erilainen.
Sen tämä teksti kertoo.
Tämä johtaja on erilainen.
Jotkut muut voimistavat häntä.
Se on ainutlaatuista ja erilaista.
Sen Daniel haluaa kertoa -
tästä valtakunnasta.
Sitten Daniel opettaa tapahtumista, -
jotka johtavat -
tämän valtakunnan perustamiseen -
ja toimiin lopunaikoina.
Jatkamme siitä ensi viikolla.
Shalom Israelista!
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan. Shalom Israelista!
Suomennos: Marianne Tenetz